Πελάγους Νήσοι

Οι Πελάγους ή Πελάγιοι νήσοι (ιταλικά: Isole Pelagie, λατινικά: Pelagiae insulae από την ελληνική λέξη πέλαγος) είναι σύμπλεγμα τριών ιταλικών νησιών τα οποία βρίσκονται στη Μεσόγειο θάλασσα νότια της Σικελίας, ανάμεσα στη Μάλτα και την Τυνησία. Το σύμπλεγμα αποτελείται από τρία νησιά, τα Λαμπεντούζα, Λαμπιόνε και Λινόζα. Το μεγαλύτερο είναι η Λαμπεντούζα, 205 χιλιόμετρα νότια της Σικελίας. Τα νησιά έχουν συνολικά έκταση 25,48 τετραγωνικά χιλιόμετρα. Γεωγραφικά τμήμα του αρχιπελάγους (Λαμπεντούζα και Λαμπιόνε) ανήκει στην αφρικανική ήπειρο. Διοικητικά το σύμπλεγμα αποτελεί το δήμο Lampedusa e Linosa και υπάγεται στην επαρχία Αγκριτζέντο. Η τοπική οικονομία βασίζεται στην αλιεία, τη σπογγαλιεία, την κονσερβοποιία και τον τουρισμό στη Λαμπεντούζα.

Παραπομπές

Γεωγραφία της Σικελίας
Νησιά της Ιταλίας